Ja fa temps que el món de la pastisseria està treballant amb diferents híbrids dels seus productes, com el famós cronut o el mufgel, una fusió entre el bagel i el muffin. Doncs aquests dies des de Nova York ens arriba una nova versió del croissant, aquesta vegada creuat amb el gofre, el Croiffle.
L’elaboració és senzilla, es farceix un croissant de xocolata en la seva versió dolça o de pernil i formatge amb la seva versió salada i s’escalfa a la màquina dels gofres per donar-li el típic relleu dels gofres.
Aquesta novetat ja es pot trobar al nou establiment que la cadena de xocolateries Godiva ha obert recentment a Manhattan.